Ενιαίο Μητρώο Επιχειρήσεων Αμυντικού Τομέα
Αίτηση εγγραφής/ καταχώρισης στο Ενιαίο Μητρώο Επιχειρήσεων Αμυντικού Τομέα (ΕΜΕΑΤ)
Η αίτηση απευθύνεται στο Υπουργείο Εθνικής Άμυνας (ΥΠΕΘΑ) Γενική Διεύθυνση Αμυντικών Εξοπλισμών και Επενδύσεων (ΓΔΑΕΕ) Δ/νση Αμυντικών Επενδύσεων και Τεχνολογικών Ερευνών (ΔΑΕΤΕ). Υπεύθυνος Επικοινωνίας τηλ. 210 746 6537, 6175, 6531,6499 email: industry.ditr@gdaee.mil.gr Ο ενδιαφερόμενος οικονομικός φορέας συμπληρώνει τον Οδηγό αίτησης για την καταχώριση στο Ενιαίο Μητρώο Επιχειρήσεων Αμυντικού Τομέα (ΕΜΕΑΤ) και συνυποβάλει όλα τα απαραίτητα διακιολογητικά.
Κατάθεση από τον αιτούντα (δια ζώσης ή ταχυδρομικά)
Αποκλείονται από την εγγραφή στο ΕΜΕΑΤ οι οικονομικοί φορείς - φυσικά πρόσωπα σε περίπτωση αμετάκλητης καταδικαστικής απόφασης, γνωστής στη Διεύθυνση Αμυντικών Επενδύσεων και Τεχνολογικών Ερευνών (ΔΑΕΤΕ) της Γενικής Διεύθυνσης Αμυντικών Εξοπλισμών και Επενδύσεων (ΓΔΑΕΕ) του Υπουργείου Εθνικής Άμυνας, για ένα, ή περισσότερα από τα ακόλουθα εγκλήματα: α) Συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης - πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (L 300), καθώς και τα εγκλήματα του άρθρου 187 του Ποινικού Κώδικα (εγκληματική οργάνωση). β) Ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας, στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (C 195), και στην παρ. 1 του άρθρου 2 της απόφασης - πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (L 192), καθώς και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2 - 4 (δωροδοκία δικαστικών λειτουργών), 237Α παρ. 2 (εμπορία επιρροής - μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα. γ) Απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198), τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωρο δοκία υπαλλήλου), 237 παρ. 2 - 4 (δωροδοκία δικαστικώνλειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α΄ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερό ντων της Ευρωπαϊκής Ένωσης) του ν. 4689/2020 (Α 103). δ) Τρομοκρατικά εγκλήματα ή εγκλήματα συνδεόμε να με τρομοκρατικές δραστηριότητες, όπως ορίζονται, αντιστοίχως στα άρθρα 3 - 4 και 5 – 12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμ βουλίου της 15ης Μαρτίου 2017, για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμ βουλίου (L 88), ή ηθική αυτουργία ή συνέργεια ή από πειρα διάπραξης εγκλήματος, όπως ορίζονται στο άρ θρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32 - 35 του ν. 4689/2020. ε) Νομιμοποίηση εσόδων από παράνομες δραστηρι ότητες ή χρηματοδότηση της τρομοκρατίας, όπως αυ τές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησι μοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηρι ότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (L 141) και τα εγκλήματα των άρθρων 2 και 39 του ν. 4557/2018 (Α΄ 139), όπως έχουν τροποποιηθεί με τα άρθρα 4 και 5 του ν. 4816/2021 (Α΄ 118) και το άρθρο 70 παρ. 2 του ν. 5039/2023 (Α΄ 83). στ) Αδικήματα σχετικά με την επαγγελματική τους δι αγωγή, σύμφωνα με τη νομοθεσία της χώρας έκδοσης της καταδικαστικής απόφασης, όπως παράβαση της νομοθεσίας σχετικά με την εξαγωγή αμυντικού εξοπλι σμού ή εξοπλισμού ασφάλειας ή για οποιοδήποτε από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας. ζ) Παιδική εργασία και άλλες μορφές εμπορίας ανθρώ πων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την κατα πολέμηση της εμπορίας ανθρώπων και για την προστα σία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (L 101) και τα εγκλήματα του άρθρου 323Α του Ποινικού Κώδικα (εμπορία ανθρώπων).
Τα κριτήρια αξιολόγησης (ποιοτικής επιλογής) για την εγγραφή των οικονομικών φορέων, στο ΕΜΕΑΤ, είναι τα εξής: α) Η πληρότητα, η νομιμότητα και η ισχύς των δικαιολογητικών του άρθρου 5 του πδ. 59/2025. β) Η προσωπική κατάστασή τους, εφόσον πρόκειται για φυσικά πρόσωπα, ή των βασικών μετόχων / μελών του διοικητικού συμβουλίου / νόμιμων εκπροσώπων / διαχειριστών τους, εφόσον πρόκειται για νομικά πρόσωπα, όπως αυτή προκύπτει από τα αντίστοιχα αντίγραφα ποινικού μητρώου της περ. ε΄ της παρ. 1 του άρθρου 5. γ) Η καταλληλότητά του για την άσκηση της επαγγελματικής δραστηριότητας, όπως αυτή προκύπτει από τα οριζόμενα στις περ. β΄, γ΄, δ΄, στ΄ και ι΄ της παρ. 1 του άρθρου 5 δικαιολογητικά. δ) Η χρηματοπιστωτική του επάρκεια και η οικονομική επιφάνεια, όπως αυτά προκύπτουν από τα οριζόμενα στις περ. ζ΄, η΄, θ΄, ιβ΄ της παρ. 1 του άρθρου 5 δικαιολογητικά. ε) Η τεχνική και επαγγελματική ικανότητά του, προκειμένου να επιτελεί απρόσκοπτα τις δραστηριότητες για τις οποίες αιτείται την εγγραφή στο ΕΜΕΑΤ, όπως αυτή προκύπτει από τα οριζόμενα στις περ. ιδ΄ έως και ιθ΄ της παρ. 1 του άρθρου 5 δικαιολογητικά. στ) Η συνέπεια στην εκπλήρωση των πρότερων συμβατικών του υποχρεώσεων, όπως αυτή προκύπτει από τα οριζόμενα στις περ. ιγ΄ και κ΄ της παρ. 1 του άρθρου 5 (του π.δ. 59/2025) δικαιολογητικά. ζ) Η μη ένταξή του στις προπτωχευτικές διαδικασίες των άρθρων 31 επ. του ν. 4738/2020 (Α΄ 207), όπως ισχύουν, όπως αυτή προκύπτει από τα οριζόμενα στην περ. ια΄ της παρ. 1 του άρθρου 5 δικαιολογητικά.
Αποκλείονται από την εγγραφή στο ΕΜΕΑΤ οι οικονομικοί φορείς και στις εξής περιπτώσεις: α) Θέσης τους σε καθεστώς πτώχευσης, ή εκκαθάρισης, παύσης δραστηριοτήτων, αναγκαστικής διαχείρισης ή πτωχευτικού συμβιβασμού ή υπό οποιαδήποτε ανάλογη προβλεπόμενη από τη νομοθεσία του κράτους μέλους εγκατάστασής τους. β) Κίνησης εναντίον τους διαδικασίας κήρυξης σε πτώχευση, αναγκαστικής διαχείρισης, εκκαθάρισης, πτωχευτικού συμβιβασμού, ή οποιασδήποτε άλλης παρόμοιας διαδικασίας, προβλεπόμενης από τη νομοθεσία του κράτους μέλους εγκατάστασής τους.
Αποκλείονται από την εγγραφή στο ΕΜΕΑΤ οι οικονομικοί φορείς και στις εξής περιπτώσεις: α) Διάπραξης σοβαρού επαγγελματικού παραπτώματος, το οποίο αποδεδειγμένα διαπιστώθηκε, όπως παραβίαση υποχρεώσεων ως προς την ασφάλεια των πληροφοριών ή του εφοδιασμού στο πλαίσιο προηγούμενης σύμβασής τους. β) Υποβολής ανακριβών δηλώσεων κατά την παροχή πληροφοριών, οι οποίες απαιτούνται κατ εφαρμογή του παρόντος, ή μη παροχής των εν λόγω πληροφοριών, μη εμπίπτουσας στην έννοια της ανακριβούς δηλώσεως, συνεπαγόμενης τον αποκλεισμό από την εγγραφή στο ΕΜΕΑΤ, της εσφαλμένης, εκ προφανούς παραδρομής, δήλωσης των οικονομικών φορέων. γ) Συνδρομής κινδύνου για την εθνική ασφάλεια λόγω του ιδιοκτησιακού και του διοικητικού καθεστώτος τους.
Προϋποθέσεις περί μη τέλεσης αξιόποινων πράξεων
Η διαδικασία αφορά την εγγραφή/ καταχώριση στο Ενιαίο Μητρώο Επιχειρήσεων Αμυντικού Τομέα (ΕΜΕΑΤ). Το ΕΜΕΑΤ αποτελεί επίσημο κατάλογο εγκεκριμένων οικονομικών φορέων εγκατεστημένων σε κράτη μέλη της Ευρωπαϊκής Ένωσης (ΕΕ), καθώς και επαγγελματικό μητρώο για τους εγχώριους οικονομικούς φορείς που εγγράφονται στους κλάδους «Προμηθευτών» και «Πάροχων Υπηρεσιών», κατά την έννοια του πρώτου εδαφίου της παρ. 1 του άρθρου 58 και των παρ. 3 - 4 του άρθρου 64 του ν. 3978/2011(Α΄137).
Για την εγγραφή ή την ανανέωση εγγραφής στο Μητρώο καταβάλλεται από τις επιχειρήσεις παράβολο υπέρ του Δημοσίου ύψους τριακοσίων (300) ευρώ, σύμφωνα με τα οριζόμενα στην παρ. 14 του άρθρου 64 του ν. 3978/2011, το οποίο κατατίθεται στον ειδικό τραπεζικό λογαριασμό της Μονάδας Υποστήριξης του Υπουργείου Εθνικής Άμυνας (ΜΥ/ΥΠΕΘΑ) στην Τράπεζα της Ελλάδας υπέρ ΕΜΕΑΤ. ΜΥ/ΥΠΕΘΑ (ΕΜΕΑΤ), BNGRGRAA xxx, GR77 0100 0240 0000 0002 3270 036 - Επωνυμία Επιχείρησης - ΑΦΜ Το παράβολο καταβάλλεται σε κάθε περίπτωση για την οποία απαιτείται έκδοση νέας βεβαίωσης.
Αποδεικτικό κατάθεσης Παραβόλου υπέρ ΕΜΕΑΤ
Άδεια Λειτουργίας κατά ΚΑΔ/ Ειδικές Άδειες / Τεκμηρίωση απαλλαγής (έγγραφο της οικείας Περιφέρειας)
Ισολογισμοί - Οικονομικά στοιχεία τελευταίας διαθέσιμης 3ετίας
Πιστοποιητικό ΓΕΜΗ για τους ΚΑΔ ενδιαφέροντος
Πιστοποιητικό Εγγραφής στο ΜΗΤΕ για τους εργοληπτικούς ΚΑΔ ενδιαφέροντος
Ένορκη Δήλωση Παροχής Υπηρεσιών για τους ΚΑΔ ενδιαφέροντος
Ασφαλιστήριο Συμβόλαιο Επαγγελματικών Κινδύνων
Υπεύθυνη δήλωση περί μη μεταβολών και συνέπειας νομίμου εκπροσώπου
Εγγραφή Οικονομικών Φορέων στο Ενιαίο Μητρώο Επιχειρήσεων Αμυντικού Τομέα (ΕΜΕΑΤ)
Το ΕΜΕΑΤ αντικατέστησε το Μητρώο Κατασκευαστών Αμυντικού Υλικού (ΜΚΑΥ), το οποίο προβλεπόταν από το π.δ. 3/2008 (Α΄ 3). Το ΕΜΕΑΤ διαρθρώνεται κατά κλάδο δραστηριότητας ως εξής: Προμηθευτών (Έμπορων/Κατασκευαστών), αμυντικού υλικού, Πάροχων Υπηρεσιών, αμυντικού υλικού, Εργοληπτών Έργων Υποδομής, σε συναφές αμυντικό αντικείμενο. Κοινοπραξία οικονομικών φορέων έχει δικαίωμα εγγραφής στο Μητρώο, όταν όλα τα μέλη της είναι εγγεγραμμένα στο Μητρώο. Η εγγραφή στο Μητρώο, υπό την επιφύλαξη των μεταβατικών διατάξεων του π.δ. 59/2025, είναι υποχρεωτική για τη συμμετοχή σε διαγωνιστικές διαδικασίες και προγράμματα (Έμποροι, Κατασκευαστές, Πάροχοι Υπηρεσιών), που εμπίπτουν στο πεδίο εφαρμογής του Ν. 3978/2011. Επιπλέον οι φορείς των άλλων κρατών μελών της Ε.Ε. μπορούν να αναγνωριστούν με υποβολή ισοδύναμων δικαιολογητικών, υπό τον όρο τεκμηριωμένης αντιστοίχισής τους με τα εθνικά πρότυπα. Οι αποφάσεις εγγραφής στο Μητρώο και η έκδοση των σχετικών βεβαιώσεων έχουν πενταετή (5) ισχύ και υπόκεινται σε διαδικασίες επικαιροποίησης, αναστολής και διαγραφής. Ειδικά για τον υποκλάδο των Κατασκευαστών, η εγγραφή γίνεται μετά από επί τόπου αξιολόγηση, στις παραγωγικές εγκαταστάσεις του υποψήφιου, από αρμόδια επιτροπή της ΓΔΑΕΕ. Στη διαδικασία εγγραφής ενσωματώνεται ερωτηματολόγιο, που συνοδεύει την αίτηση, με το οποίο κατά κλάδο δραστηριότητας, αξιολογείται με αντικειμενικά κριτήρια η συμμόρφωση των ενδιαφερομένων με επαγγελματικές, διοικητικές, τεχνοοικονομικές παραμέτρους. Η ένταξη ενός οικονομικού φορέα στο ΕΜΕΑΤ αποτελεί: Τεκμήριο τεχνικής και επαγγελματικής επάρκειας, Απόδειξη κανονιστικής συμμόρφωσης, Τεκμήριο αξιοπιστίας για συμβάσεις στο πεδίο της Εθνικής Άμυνας. Στο πλαίσιο των μεταβατικών διατάξεων του π.δ. 59/2025, οι βεβαιώσεις του Μητρώου Κατασκευαστών Αμυντικού Υλικού (ΜΚΑΥ), εξακολουθούν να ισχύουν έως τη λήξη τους.
Κατάρτιση και Λειτουργία του Ενιαίου Μητρώου Επιχειρήσεων Αμυντικού Τομέα.
Ευρωπαϊκός κανόνας για τις αμυντικές συμβάσεις.
Θέσπιση του Ενιαίου Μητρώου Επιχειρήσεων Αμυντικού.
Παράβολο υπέρ του Ενιαίου Μητρώου Επιχειρήσεων Αμυντικού Τομέα.
Common Military List (CΜL), Κοινός Στρατιωτικός Κατάλογος της Ευρωπαϊκής Ένωσης (ΕΕ), που εκάστοτε ισχύει (ο τρέχων κατάλογος είναι ο CML/1499/ 06.03.2025 EU).
Ο ενδιαφερόμενος οικονομικός φορέας υποβάλει το αίτημα με τα απαραίτητα δικαιολογητικά στην αρμόδια Διεύθυνση.
Αρμόδιος υπάλληλος χρεώνεται την αίτηση και αξιολογεί τον σχετικό φάκελο.
Εκδίδεται σχετική απόφαση και ενημερώνεται εγγράφως ο αιτών φορέας.
Παραλαβή της αίτησης εγγραφής οικονομικού φορέα
Οδηγός Αίτησης για την Καταχώριση στο Ενιαίο Μητρώο Επιχειρήσεων Αμυντικού Τομέα (ΕΜΕΑΤ)
Κατάλογος Μητρώου Κατασκευαστών Αμυντικού Υλικού